Jalo Syvähuoko

Jalo N. Syvähuoko (23. helmikuuta 1886 Kärkölä – 15. maaliskuuta 1963 Helsinki) oli yrittäjä ja rakennusneuvos, joka saavutti Suomessa uranuurtajan aseman betonirakennustekniikan ja rakennuskoneiden kehittäjänä. Hänen perustamansa Rakennustoimi Oy kasvoi yhdeksi maan suurimmista rakennusliikkeistä 1930-luvulla. 

Betonointi
Jalo Syvähuoko syntyi suhteellisen vauraan tilan poikana Kärkölässä. Hän muutti Helsinkiin 18-vuotiaana ja matemaattisesti lahjakkaana menestyi Helsingin teollisuuskoulussa poikkeuksellisen hyvin ja valmistui rakennusmestariksi 1906.  Toimittuaan muutamia vuosia työnjohtajana rakennustyömailla hän perusti ensimmäisen oman yrityksensä, betonitöihin erikoistuneen  Rautabetoniliike Jalo N. Syvähuokon vuonna 1910, vain 24-vuotiaana. 1920–1930-luvuilla yritys teki suurimman osan Helsingissä rakennettujen talojen teräsbetonirakenteista - rautabetonisia välikattoja hän oli tehnyt vuoteen 1930 mennessä 356 rakennukseen Helsingissä.  Syvähuokon tapa taivuttaa raudat koneellisesti varastoissa tuli yleisesti käyttöön vasta toisen maailmansodan jälkeen. 50-vuotias. Rakennusmestari Jalo N. Syvähuoko, Helsingin Sanomat, 23.2.1936, nro 52, s. 10, Kansalliskirjaston digitaaliset aineistot. Viitattu 21.2.2026

Rakennuskoneet
Syvähuoko suunnitteli lähes kaikki tarvitsemansa rakennuskoneet itse yrityksessään Rakennuskonepaja Oy, joka oli useamman vuosikymmenen ajan ainoa rakennuskonetehdas Suomessa. Syvähuoko kehitti esimerkiksi Suomen ensimmäisen betonimyllyn ja yhdistetyn tiili- ja laastihissin, sekä työntökärryt betonin siirtoon. Hänen innovaatioihinsa kuuluivat myös tienpäällystyskone, jolla suoritettiin ensimmäinen koneellisesti valmistettu betonitie Suomessa Helsinki-Turku-maantiellä Pitäjänmäellä 1930 sekä ensimmäiset Suomessa käyttöönotetut nosturit rakennustyömailla.Merkkitapaus tierakennustekniikassamme. Ensimmäinen kotimaisella koneella tehty betonitie valmis, Helsingin Sanomat, 15.10.1930, nro 278, s. 4, Kansalliskirjaston digitaaliset aineistot. Viitattu 12.10.2025

Rakennusurakointi

1930-luvun alussa Syvähuoko laajensi yritystoimintansa rakennusurakointiin, ja yrityksen nimeksi vaihdettiin Rakennustoimi Oy. Yritys kasvoi muutamassa vuodessa yhdeksi maan suurimmista talonrakentajista.

Syvähuokon kokonaan tai osittain urakoimia kohteita ovat muun muassa Helsingin Olympiastadion, Alkon pääkonttorirakennukset ja tehdasrakennus Salmisaaressa, Mikael Agricolan kirkko, Nuuttilan navetta Kärkölässä, Lassila & Tikanojan liikepalatsin runkotyöt Eteläesplanadilla, Fredrikinkadun Tennishallit, Postisäästöpankki Fabianinkadulla, Kisakylän rakennukset Helsingissä, elokuvateatteri Bio Capitol Mannerheimintiellä, Kallion virastotalo ja Lasipalatsi, Autopalatsi sekä Yrjönkadun uimahallin rakenteiden suunnittelu ja betonityöt.

Syvähuoko oli myös saunojien tunteman kertalämmitteisen Aitokiukaan kehittäjä. Hänet nimitettiin rakennusneuvokseksi vuonna 1946.

 Muuta 
Arkkitehti Väinö Vähäkallio suunnitteli Syvähuokon vuonna 1927 Taka-Töölöön Stenbäckinkatu 24:ään valmistuneen komean yksityistalon. Arkkitehtuurimuseo arkkitehtiesittely : Väinö Vähäkallio  Talossa on nykyisin Romanian Suomen-suurlähetystö. Lähetystön romaniankielinen kotisivu

Vuonna 1923 Syvähuoko rakennutti Hietala-nimisen huvilan Vuosaaren Kallahteen. Huvilan pohjoispuolelle valmistui 1920-luvulla vielä puutarhurin asunto, kasvihuoneita ja 4 680 neliömetrin 1800-luvun tyylinen muotopuutarha jonka suunnitteli todennäköisesti vihersuunnittelija Paul Olsson. Puutarhaan kuului ruusutarha ja joonialainen pylväikkö. Huvilaa laajennettiin vielä 1939 kun se siirtyi Sasekan omistukseen rakentamalla harkoista siipirakennus ja rappaamalla koko rakennus. Huvila oli virka-asuntona vuoteen 1964 saakka ja sitten toimistona. Helsingin kaupunki on omistanut huvilan vuodesta 1975 alkaen. Huvila ja puutarha peruskorjattiin vuonna 2006, jolloin se sai nimekseen Villa Lill Kallvik. Talossa toimii nyt Taiteilijatalo.Vuosaari.fi :  Kotikaupunkipolut Kallahti 6 Villa Lill Kallvik (entinen Hietala) ja Lillkallvikinpuisto 

 Lähteet  

 Kansallisbiografia
 Aino Niskanen: Väinö Vähäkallio ja hänen toimistonsa, 2005
 Rakennuskonepajan koneita
 Rakennustaito, no 7, 1963.
 Suomen Historiallinen Seura, Historiallinen aikakauskirja, 1963. Ks. http://books.google.fi/books?id=qphmAAAAMAAJ&q=Jalo+Syvähuoko&dq=Jalo+Syvähuoko
 Sweden. Statens väginstitut, Meddelande, 1935. Ks. http://books.google.fi/books?id=k5jVAAAAMAAJ&q=Jalo+Syvähuoko&dq=Jalo+Syvähuoko
 Viitteet 

 Aiheesta muualla 
 Urakoitsija Jalo Syvähuokon huvilan (Hietala) puutarha Vuosaaressa, Leikosaarentie 21. Valokuva vuodelta 1930, Helsingin kaupunginmuseo (Finna)
 Pylväikkö urakoitsija Jalo Syvähuokon huvilan (Hietala) puutarhassa Vuosaaressa. Valokuva vuodelta 1930, Helsingin kaupunginmuseo (Finna)
 Stenbäckinkatu 24, omistaja urakoitsija Jalo Syvähuoko. Valokuva vuodelta 1930, Helsingin kaupunginmuseo (Finna)
 Urakoitsija Jalo Syvähuoko kotinsa kirjastossa, Stenbäckinkatu 24. Valokuva noin vuodelta 1930, Helsingin kaupunginmuseo (Finna)
 Suomalainen keksintö, Suomen Kuvalehti, 25.10.1930, nro 43, s. 23, Kansalliskirjaston digitaaliset aineistot

Luokka:Suomen rakennusalan vaikuttajat
Luokka:Suomalaiset yritysjohtajat
Luokka:Vuonna 1886 syntyneet
Luokka:Vuonna 1963 kuolleet